text: Eftersøgt har meldt sig selv til politiet
  08 september 2018 kl. 13.20
  Den mand, som politiet fredag efterlyste i forbindelse med en drabssag fra Esbjerg, har lørdag meldt sig til politiet.
  Der er sket en ny udvikling i sagen om drabet på en 76-årige mand fra Esbjerg.
  Politiet oplyser lørdag eftermiddag, at den mand, som fredag blev efterlyst i sagen, har meldt sig selv og er blevet afhørt. Om han har noget med drabet at gøre, oplyser politiet imidlertid ikke noget om.
  I pressemeddelelsen hedder det blot: "...hans forklaring indgår ligesom andre vidners forklaring i sagen. Efterforskningen fortsætter med både afhøringer og tekniske undersøgelser."
  Derudover har politiet ikke yderligere informationer i øjeblikket.
  
  